Thomas Selle

Thomas Selle (1599–1663) var en tysk lærer, kirkemusiker og komponist fra barokken.

 Liv 
Selle fikk sin utdanning i Leipzig, og kan ha vært thomaner under Sethus Calvisius og Johann Hermann Schein.Brockhaus Riemann Musiklexikon bind 4 (1998) ISBN 3-254-08399-7Horst Seeger: Musiklexikon Personen A–Z / Deutscher Verlag für Musik Leipzig (1981) I 1624 begynte han å undervise ved skolen i Heide i Holstein. Året etter ble han rektor i Wesselburen og sannsynligvis også leder av byens kirkemusikk. Fra 1634 var han kantor i Itzehoe, fra 1641 kantor ved Johanneum og musikkdirektør ved de fire hovedkirkene i Hamburg, fra 1642 dessuten Canonicus Minor ved Hamburger Dom.

Selle tonesatte mange av Johann Rists dikt som solosanger med generalbass-ledsagelse. For kirkeårets høytidsdager skapte han en mengde betydelige musikalske framstillinger av evangeliene i form av responsorialsanger og tonesettinger av pasjonsberetninger fra Johannesevangeliet.

Selle er av musikkhistorisk interesse både som en tidlig representant for den tyske liedertradisjonen og for utviklingen av oratoriske pasjoner gjennom sine historier og intermedier. Intermediene er flerkorige motetter som han flettet inn i pasjonshistoriene for å oppsummere og kommentere fortellingene. Selle godtok at konservative kirker utelot intermediene fra oppføringene.Duff, Robert Paul David, “The Baroque Oratorio Passion” DMA diss., University of Southern California, 2000

 Verk i utvalg 
 Concertuum Latino-Sacrorum 2.4. et 5. Vocibus ad Bassum Continuum concinendorum Liber Primus. Håndskrift. (11 verk)
 Concertuum Latino-Sacrorum  6.8.9.10.12.13. et 14. Vocibus ad Bassum Continuum concinendorum Liber Secundus. Håndskrift. (15 verk)
 Concertuum Latino-Sacrorum de praecipuis Festis anniversariis 2.3.4.5.6.7.8.9.10.11.12.13.14.15.16. et 17. Vocibus ad Bassum Continuum concinendorum Liber Tertius. Håndskrift. (30 verk)
 Concertuum Latino-Sacrorum 2.3.4.5.6.7.8. et 10. Vocibus ad Bassum Continuum concinendorum Liber Quartus. Håndskrift. (33 verk)
 Erster Theil Teutscher Geistlicher Concerten, Madrigalien und Moteten, mit 3,4,5,6,7,8,9,10,11,12,14 und 16 Stimmen … zu 1.2.3. und 4. Chören Håndskrift. (52 verk)
 Ander Theil Teutscher Geistlicher Concerten, Madrigalien und Moteten, mit 1.2.3.4.5.6.7.8.9.10. und 12. Stimmen … zu 1.2. und 3. Chören Håndskrift. (61 verk)
 Dritter Theil Teutscher Geistlicher Concerten etc., darinnen viel Kirchen=Psalmen und Lieder enthalten, mit 1.2.3.4.5.6.7.8.9.10.11.12.13.14.15.18.19.20.21.22.23. Stimmen … zu 1.2.3.4. und 5. Chören Håndskrift. (74 verk)
  Concertuum binus vocibus ad bassum continuum concinendorum decas, 1634
 Concertuum trivocalium germanico sacrorum pentas, 1635
 Neue musicalische Festandachten (Rist), 1655
 Johannespassion: sine intermediis, 1641
 con intermediis, 1643
 Matthäuspassion, 1642

 Utgivelser 
 6 geistliche Konzerte, bearbeidet av A. Egidi, Berlin 1929
 Passion nach dem Evangelisten Johannes mit Intermedien, redigert av R. Gerber, Wolfenbüttel 1933

 Referanser 

 Litteratur 


 Eksterne lenker 



  Thomas Selle , Große Söhne der Stadt Zörbig''

Kategori:Tyske komponister
Kategori:Kirkemusikkomponister
Kategori:Barokkomponister